Broj: 01/3-50-3-3-7/20

Sarajevo, 12. 10. 2020.

**Z A P I S N I K**

# 7. sjednice Komisije za vanjsku trgovinu i carine

# Predstavničkog doma Parlamentarne skupštine BiH,

# održane 12. 10. 2020.

Sjednicu Komisije za vanjsku trgovinu i carine Predstavničkog doma Parlamentarne skupštine BiH (u daljnjem tekstu: Komisija) sazvao je Dragan Bogdanić, predsjedavajući Komisije.

Sjednica je počela u 11.10 sati.

Sjednici su prisustvovali: Dragan Bogdanić, Mijo Matanović, Edin Mušić, Šemsudin Mehmedović i Enver Bijedić.

Sjednici Komisije opravdano nisu prisustvovali: Mirko Šarović, Nenad Stevandić, Zukan Helez i Damir Arnaut.

Sjednici je u svojstvu izvjestioca prisustvovao Dušan Nešković, pomoćnik ministra vanjske trgovine i ekonomskih odnosa BiH.

Sjednici su, također, prisustvovali: Mirjana Crnjak, sekretarka Komisije za vanjsku trgovinu i carine, i Nenad Pandurević, sekretar Komisije za vanjsku i trgovinsku politiku, carine, saobraćaj i komunikacije Doma naroda Parlamentarne skupštine BiH.

Predsjedavajući Komisije Dragan Bogdanić otvorio je 7. sjednicu Komisije i konstatirao da postoji kvorum, jer sjednici prisustvuje pet od ukupno devet članova.

Za sjednicu je predložen sljedeći

**D N E V N I R E D**

1. Usvajanje Zapisnika 6. sjednice Komisije;
2. Razmatranje Prijedloga izvještaja o realizaciji Strateškog plana ruralnog razvoja BiH (2018-2021)-Okvirni dokument u 2018, podnosilac: Ministarstvo vanjske trgovine i ekonomskih odnosa BiH, broj: 01,02-50-18-1795/20 od 9. 9. 2020;
3. Tekuća pitanja.

**Ad. 1. Usvajanje Zapisnika 6. sjednice Komisije**

Na Zapisnik 6. sjednice Komisije nije bilo primjedbi te je **jednoglasno** usvojen.

**Ad. 2. Razmatranje Prijedloga izvještaja o realizaciji Strateškog plana ruralnog razvoja BiH (2018-2021)-Okvirni dokument u 2018, podnosilac: Ministarstvo vanjske trgovine i ekonomskih odnosa BiH, broj: 01,02-50-18-1795/20 od 9. 9. 2020.**

Predsjedavajući Komisije Dragan Bogdanić na početku ove tačke podsjetio je članove Komisije da je Vijećeministara BiH na 13. sjednici, održanoj 23. 7. 2020, utvrdilo Prijedlog izvještaja o realizaciji Strateškog plana ruralnog razvoja Bosne i Hercegovine (2018-2021) - Okvirni dokument u 2018. godini, te zadužilo Ministarstvo vanjske trgovine i ekonomskih odnosa BiH da ga dostavi Parlamentarnoj skupštini BiH. Ministarstvo je navedeni izvještaj dostavilo 9.9.2020. Parlamentarnoj skupštini BiH na razmatranje.

Kolegij Predstavničkog doma Parlamentarne skupštine BiH je na 26. sjednici, održanoj 14. 9. 2020, kao nadležnu za razmatranje Prijedloga izvještaja o realizaciji Strateškog plana ruralnog razvoja BiH (2018-2021) - Okvirni dokument u 2018. godini, podnosilac - Ministarstvo vanjske trgovine i ekonomskih odnosa BiH, odredio Komisiju za vanjsku trgovinu i carine Predstavničkog doma Parlamentarne skupštine BiH.

Zatim je predsjedavajući dao riječ Dušanu Neškoviću, pomoćniku ministra vanjske trgovine i ekonomskih odnosa BiH.

Nakon uvodnog izlaganja Dušana Neškovića, predsjedavajući Komisije je otvorio raspravu.

U raspravi su učestvovali Mijo Matanović i Šemsudin Mehmedović.

Nakon rasprave, Komisija je **jednoglasno** prihvatila Prijedlog izvještaja o realizaciji Strateškog

plana ruralnog razvoja BiH (2018-2021) - Okvirni dokument u 2018. i uputila ga u daljnju parlamentarnu proceduru.

**Ad. 3. Tekuća pitanja**

U okviru ove tačke dnevnog reda nije bilo prijedloga, pa je predsjedavajući Komisije zaključio sjednicu.

Sjednica je završena u 11.30 sati.

**Sekretarka Komisije Predsjedavajući Komisije**

Mirjana Crnjak Dr. Dragan Bogdanić